Diari Oficial de la Generalitat Valenciana


Sumari del DOGV 9077, del 06-05-2021 (2021/4648)

RESOLUCIÓ de 30 d'abril de 2021, de la Direcció General de Modernització i Relacions amb l'Administració de Justícia, per la qual s'aprova la constitució definitiva de borses de treball per a la provisió temporal de llocs dels cossos de metges i metgesses forenses, gestió processal i administrativa, tramitació processal i administrativa i d'auxili judicial, de l'Administració de justícia a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9077

Data del DOGV
:   06-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4648


Data del document
:   30-04-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 30 d'abril de 2021, de la Direcció General de Modernització i Relacions amb l'Administració de Justícia, per la qual s'aprova la constitució definitiva de borses de treball per a la provisió temporal de llocs dels cossos de metges i metgesses forenses, gestió processal i administrativa, tramitació processal i administrativa i d'auxili judicial, de l'Administració de justícia a la Comunitat Valenciana. [2021/4648]  
  
  
Per mitjà de la Resolució d'aquesta Direcció General de Modernització i Relacions amb l'Administració de Justícia, de data 2 de març de 2020, i en aplicació de l'Ordre 3/2020, de 7 de febrer, de la Conselleria de Justícia, Interior i Administració Pública, es va obrir una convocatòria pública per a la constitució de borses de treball per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial, de l'Administració de justícia a la Comunitat Valenciana.  
En compliment del que es disposa en la base sisena de l'esmentada convocatòria, per la Resolució d'aquesta direcció general de data 26 de febrer de 2021, es va aprovar la constitució provisional de les borses de treball, i se'n va fer l'exposició als llocs indicats en aquesta base, amb l'obertura del corresponent termini perquè les persones interessades pogueren reclamar sobre qualsevol de les dades contingudes en les llistes provisionals.  
Així mateix, l'article 10.6 de l'ordre de borsa i la base sisena de la convocatòria estableixen que, resoltes les reclamacions, es farà la publicació de les llistes definitives, en les quals s'unificaran les persones aspirants del torn general i del torn de diversitat funcional, seguint el mateix procediment que per a la resolució provisional i publicant-se la present resolució a més en el Diari Oficial de la Generalitat Valenciana.  
  
En conseqüència, resolc:  
  
Primer  
Aprovar i publicar els llistats definitius de cadascuna de les borses de treball, unificant les persones aspirants del torn general i del torn de diversitat funcional, que es componen dels annexos següents:  
  
Annex I. Admesos en la borsa de treball. Llistat preferent i llistat ordinari.  
Annex II. No admesos en la borsa de treball per no obtindre puntuació suficient a conseqüència de l'autobaremació/puntuació final.  
  
Annex III. Exclosos de la borsa de treball pels motius que s'indiquen.  
Llistat de causes d'exclusió.  
  
Segon  
Publicar els llistats definitius de cada borsa de treball en el Tribunal Superior de Justícia de la Comunitat Valenciana, i en les direccions territorials de justícia d'Alacant, Castelló i València.  
Així mateix, es publicaran en la pàgina web de la Conselleria de Justícia, Interior i Administració Pública http://www.justicia.gva.es/es/web/justicia/bolsa-de-trabajo així com en la intranet de l'Administració de justícia a la Comunitat Valenciana http://intranet-admjust.justicia.gva.es/es/interins  
  
Tercer  
Considerar desestimades les al·legacions formulades contra les llistes provisionals que no han sigut resoltes en les llistes definitives, mitjançant la modificació de la puntuació obtinguda per a la persona aspirant en aquestes.  
A l'efecte, es fa constar que, de conformitat amb el que s'estableix en les bases quarta i cinquena de la convocatòria (documentació a aportar, acreditació dels mèrits i tramitació), en relació amb l'article 8 de l'ordre de borsa, sense ser un llistat taxatiu, s'han desestimat aquelles reclamacions:  
- la instància de les quals no s'ha ajustat al model facilitat o no han sigut emplenades i enviades en la forma telemàtica establida;  
- la instància de les quals no va ser presentada formalment amb certificat digital, a través de Correus o mitjançant registre públic;  
- aquelles que comporten la presentació de documentació acreditativa de requisits o mèrits no assenyalats en la sol·licitud inicial;  
- aquelles que acreditaven mèrits que no estaven inclosos en l'article 8 de l'ordre de borsa, o que acreditaven cursos que no eren dels que estaven publicats com a annex II i la posterior rectificació de 2 de març 2020 (no vàlids organismes estatals, autonòmics o locals no detallats en els llistats o matèries no precisades);  
- aquelles que pretenien el canvi de cos, província o de forma d'accés.  
  
Quart  
Declarar constituïdes les borses de treball per a la provisió temporal dels llocs dels cossos de metges forenses, gestió processal i administrativa, tramitació processal i administrativa i d'auxili judicial, de l'Administració de justícia a la Comunitat Valenciana, l'entrada en funcionament de les quals serà fixada mitjançant una resolució d'aquesta Direcció General de Modernització i Relacions amb l'Administració de Justícia.  
  
Contra la present resolució, que posa fi a la via administrativa, es podrà interposar un recurs contenciós administratiu davant els jutjats contenciosos administratius de la ciutat de València, o davant aquells que es troben en la circumscripció on el demandant tinga el seu domicili, en un termini de dos mesos comptats des de l'endemà de la notificació o la publicació, segons el que es disposa en els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició del recurs potestatiu de reposició, davant aquesta direcció general, en el termini d'un mes comptat a partir de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 d'abril de 2021.- La directora general de Modernització i Relacions amb l'Administració de Justícia: Àngels Bixquert Sanz.